### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget Magistratens foranstående indstilling af 28. september 2020.

Fremlæggelse af forslag til temaplan for omstilling til grøn energi i offentlig høring.

### Resumé

Byrådet vedtog den 15. maj 2019 at sende debatoplæg om temaplaner i offentlig høring med henblik på indkaldelse af forslag og idéer. Debatoplægget omfattede bl.a. temaplan for omstilling til grøn energi.

[adresse] udarbejdes som en del af revisionen af kommuneplanen i indeværende byrådsperiode. Forslaget til temaplan for omstilling til grøn energi er vedlagt som bilag til indstillingen (bilag 1) med henblik på fremlæggelse i offentlig høring.

Hensigten med temaplanen er at kvalificere den fysiske planlægning og byggesagsbehandlingen forud for byudvikling og byomdannelse for derigennem at bidrage til at nå målene i [adresse] Klimastrategi og Energistrategi [adresse]. Herunder også at understøtte en rettidig og omkostningseffektiv grøn omstilling af det samlede energisystem i [adresse].

### Indstilling

Det indstilles:

At 1) forslag til temaplan for omstilling til grøn energi fremlægges til offentlig debat i 8 uger.

At 2) arealreservation til deponering (losseplads) mellem [adresse] og [adresse] bliver udtaget af kommuneplanen i forbindelse med forslag til temaplan for omstilling til grøn energi.

### Sagens forløb

23-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-09-2020 Magistraten

Fremsendes til [adresse] med bemærkning, at Magistraten i mødet den 28. september 2020 anbefaler, at byrådet tiltræder Magistratsafdelingen for Teknik og Miljøs indstilling af 4. september 2020.

Zenia Krogh og Silje Thygesen tog forbehold, bl.a. med henvisning til formuleringer om biomasse.

Borgmester Oscar Kjær deltog ikke i sagens behandling.

 07-10-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget Magistratens foranstående indstilling af 28. september 2020.